钦定古今图书集成/明伦汇编/氏族典/第052卷 > 《郑樵通志》 > 以国为氏〈夏商以前国〉
## 钦定古今图书集成/明伦汇编/氏族典/第052卷 > 《郑樵通志》 > 以国为氏〈夏商以前国〉

韦氏，亦曰豕韦氏，风姓。杜预云：彭，商之伯国，今滑州
韦城即其地。能豢龙，故韦城古城内有豢龙井尚存。
按《唐表》云：颛帝孙大彭为夏诸侯，少康之世，封其别
孙元哲于豕韦。大彭、豕韦迭为商伯，周赧王时，始失
国，徙居彭城，以国为氏。然元哲之名，无所经见，春秋
时自无韦国，何得至赧王也？韦伯遐二十四世孙孟，
为汉楚王傅，去位，徙居鲁国邹县。